Kramtymo raumenys

Kramtymo raumenys () – vienas iš galvos raumenų topografinių skyrių. Juos jungia bendra paskirtis – kramtymo judesys: apatinio žandikaulio kėlimas, išstūmimas, įtraukimas ir malamasis judesys. Susidarė jie iš pirmojo žiaunų lanko mezenchimos. Juos inervuoja penktoji galvinių nervų pora – trišakis nervas.

 Kramtymo raumenys 
 Eil. numeris  Raumens pavadinimas  Atliekamas judesys  Kur jungiasi 1.  Kramtomasis raumuo  Kelia apatinį žandikaulį  Pradžia: apatinis skruostakaulio kraštas
Pabaiga: apatinio žandikaulio kramtomoji šiurkštuma 2.  Šoninis sparninis raumuo  Stumia apatinį žandikaulį į priekį arba šoną  Pradžia: pleištakaulio didžiojo sparno posmilkininis paviršius
Pabaiga: apatinio žandikaulio krumplinės ataugos sparninė duobė
  3.  Vidinis sparninis raumuo  Kelia apatinį žandikaulį, stumia jį į priekį  Pradžia: pleištakaulio šoninės sparninės ataugos plokštelės vidinis paviršius
Pabaiga: apatinio žandikaulio sparninė šiurkštuma 4.  Smilkininis raumuo  Kelia apatinį žandikaulį, traukia jį atgal  Pradžia: smilkininė duobė
Pabaiga: apatinio žandikaulio vainikinė atauga

 Fascijos 
Kramtomoji fascija () yra suaugusi su bendravardžio raumens pluošteliais. Viršuje ji priaugusi prie skruosto lanko, priekyje nusitęsia į žando raumens ir ryklės, o užpakalyje – į poausinę fasciją.

 Šaltiniai 

 http://www.bartleby.com/107/
 G.Česnys, J.Tutkuvienė, A.Barkus, V.Gedrimas, R.Jankauskas, R.Rizgelienė, J.Žukienė „Žmogaus anatomija“ , VU leidykla, 2008

Kategorija:Žmogaus raumenys